Nea Salamis Famagusta FC

Nea Salamis Famagusta FC ella Nea Salamina Famagusta FC (á grikskum: Νέα Σαλαμίνα Αμμοχώστου) er eitt fótbóltsfelag, sum hevur heimstað í býnum Ammochostos (sum eisini er kendur við navninum Famagusta), á Kýpros. Felagið hevur verið í útlegd síðan 1974, tá Turkaland hertók norðara part av Kýpros, har Ammochostos liggur. Fótbóltsfelagið hevur síðan 1974 havt fyribils heimsstað á Larnaka.

Bestu úrslitini hjá fótbóltsfelagnum Nea Salamis var sigurin í kýpriotisku steypakappingini og Cyprus FA Shield (Super Cup) í 1990. Besta plaseringin í kýpriotisku 1. deild er 3. pláss. Tey fyrstu fimm árini eftir stovnanina (1948–1953), luttók felagið í meistaraskapinum hjá Kýpros Amatør Fótbóltssambandinum. Í 1953 gjørdist felagið limur í Fótbóltssamband Kýpros, og luttók regluliga í landskappingum og steypakappingum. Felagið hevur spælt í minsta lagi 50 ferðir í landskappingini á Kýpros, og er nummar 7 av øllum feløgum ið luttaka har, tá hugt verður eftir árum sum spælt hevur verið í kýpriotisku 1. deild tilsamans.

Felagið luttók fyri fyrstu ferð í evropeiskari fótbóltskapping í 1990, tá felagið luttók í UEFA Cup Winners' Cup 1990-91. Harumframt hevur felagið luttikið í UEFA Intertoto Cup í 1995, 1997 og 2000. Fótbóltsfelagið Nea Salamis Famagusta FC er partur av ítróttafelagnum Nea Salamina Famagusta, sum varð stovnað í 1948, móðurfelagið hevur eisini flogbóltslið fyri menn.

 Landskappingin 

 Sesong Div. Deild Placering Keldur 2008/09 2. Second Division  3.  http://www.rsssf.com/tablesc/cyp09.html 2009/10 1. First Division 13.  http://www.rsssf.com/tablesc/cyp2010.html 2010/11 2. Second Division  2.  http://www.rsssf.com/tablesc/cyp2011.html 2011/12 1. First Division 7.  http://www.rsssf.com/tablesc/cyp2012.html 2012/13 1. First Division 11.  http://www.rsssf.com/tablesc/cyp2013.html 2013/14 1. First Division 7.  http://www.rsssf.com/tablesc/cyp2014.html 2014/15 1. First Division 9.  http://www.rsssf.com/tablesc/cyp2015.html 2015/16 1. First Division 6.  http://www.rsssf.com/tablesc/cyp2016.html 2016/17 1. First Division 7.  http://www.rsssf.com/tablesc/cyp2017.html 2017/18 1. First Division 7.  http://www.rsssf.com/tablesc/cyp2018.html 2018/19 1. First Division 5.  http://www.rsssf.com/tablesc/cyp2019.html 2019/20 1. First Division p.  http://www.rsssf.com/tablesc/cyp2020.html pandemin 2020/21 1. First Division 11.  http://www.rsssf.com/tablesc/cyp2021.html 2021/22 2. Second Division  2.  http://www.rsssf.com/tablesc/cyp2022.html 2022/23 1. First Division 8.  http://www.rsssf.com/tablesc/cyp2023.html

 Keldur 

 Slóðir 



Bólkur:Kýpriotisk fótbóltsfeløg